62 



revera ramos esse, facile perspicitur, sed idem quoque de 

 reliquis plantis perennibus dicendum est, in quibus radix 

 caulis vice fungitur. 



Rami quoque aut primo anno, quo enati sunt, florent, 

 aut sequentibus annis. In illis flores e ligno recente pro- 

 dire in his e ligno vetusto (ut in Pomaceis) hortulani 

 dicunt, quamobrem in his ramos novellos rescindere so- 

 lent, ne floribus et fructibus procrescendo nutrimentum 

 eripiant. Huc quoque pertinent plantae perennes, quae 

 semper e ligno vetusto, i. e. e cormo, rhizomate aut ra- 

 dice florent. 



Plerumque rami superiores praesertim floribus onusti 

 sunt, magis minusqne, in paucis praesertim rami inferiores 

 et sunt quoque plantae quae flores sub terra praesertim 

 emittunt, de qua re §. pr. dictum est. 



Rami florentes plerumque ante florescentiam et inter 

 ipsam excrescunt, rarius post florescentiam, quod in Pino- 

 rum ramis masculis fieri solet. Interdum post florescen- 

 tiam rami florentes parum excrescunt, quod in Pomaceis 

 nostratibus videmus. Hi non raro ante foliorum eruptio- 

 nem florent, flores praecoces proferentes. Sunt quoque, 

 plantae, in quibus caules et rami, postquam defloruerunt, 

 alios ramos ex apice (Callistemones e. g.) aut e lateribus 

 (Euphorbia palustris e. g.) protrudunt. 



In quibusdam plantis rami steriles a florentibus plane 

 separati inveniuntur, de qua re §. 77. conferatur. Tunc 

 plerumque rami superiores foliiferi sunt, inferiores flori- 

 geri, quod in Amentaceis plerisque videre licet. Rarius 

 rami superiores florigeri sunt inferiores foliigeri, ut in 

 Myrica. Ubi rami floriferi a foliiferis separati sunt, non 

 raro flores ante folia emergunt, praecoces dicendi. Ar- 



